Rikunarita-ORG/Wikinium huggingface dataset:
# SuperHeavy

SuperHeavy|  |
|
מקום הקמה |
לוס אנג'לס  |
|
מוקד פעילות |
לוס אנג'לס, קליפורניה |
|
תקופת פעילות |
מ-2011  |
|
סוגה |
רוק רגאיי פופ - הודי אלקטרוני נשמה |
|
חברת תקליטים |
יוניברסל מיוזיק גרופ |
|
אתר הלהקה |
|
חברים |
|
מיק ג'אגר, דייב סטיוארט, א.ר. רהאמן, דמיאן מארלי, ג'וס סטון |
|   |

**SuperHeavy** הייתה סופרגרופ מלוס אנג'לס, שהוקמה ב-2011 והתפרקה באותה שנה. בלהקה היו חברים מיק ג'אגר, דייב סטיוארט, ג'וס סטון, א.ר. רהאמן ודמיאן מארלי.

## היסטוריה

עד מאי 2011 שמרו חברי ההרכב בסוד את עצם קיום הלהקה..

### אלבום בכורה

הלהקה החלה להקליט את אלבום הבכורה שלה, SuperHeavy, בתחילת 2009 בלוס אנג'לס. הם הקליטו כ-35 שעות של מוזיקה, כאשר חלק מהשירים היו באורך של למעלה משעה, לפני שקוצרו. סינגל הבכורה של הלהקה, Mircale Worker, יצא ב-6 ביולי 2011 וזכה בעיקר לביקורות חיוביות. הקליפ שלו צולם באולפני סרטי פרמאונט ומשתתפים בו כל חברי הסופרגרופ. הסינגל השני, בו שר ג'אגר בסנסקריט, נקרא Satyameva Jayathe (בעברית: האמת לבדה תנצח) והוא למעשה ביצוע מחודש להמנון הלאומי ההודי, יצא ב-9 באוגוסט 2011. בספטמבר 2011 יצא לאור האלבום.

## קישורים חיצוניים

* SuperHeavy, באתר AllMusic (באנגלית)
* SuperHeavy, באתר MusicBrainz (באנגלית)
* SuperHeavy, באתר Discogs (באנגלית)
* SuperHeavy, באתר בילבורד (באנגלית)

* אתר האינטרנט הרשמי של SuperHeavy

## הערות שוליים

 ערך זה הוא קצרמר בנושא מוזיקאים. אתם מוזמנים לתרום לוויקיפדיה ו**להרחיב אותו**.
# מיליון

המספר מיליון
ויזואליזציה של החזקות של 10 עד מיליון
**מיליון** (1,000,000) הוא מספר טבעי השווה לאלף אלפים.

* ברישום מדעי, מיליון נכתב 106.
* קידומת ה-SI למיליון היא "מגה". לדוגמה, מגה-הרץ שווה ל-1,000,000 הרץ.

מוצא השם מיליון מהמילה האיטלקית "מיל", שמשמעו היה 1,000, ו-1,000,000 נקרא "מיליון", "אלף גדול".

המספר מופיע בדברי הימים:

>
> וַיֵּצֵא אֲלֵיהֶם זֶרַח הַכּוּשִׁי, בְּחַיִל אֶלֶף אֲלָפִים, וּמַרְכָּבוֹת, שְׁלֹשׁ מֵאוֹת...
>
>
>
> — ספר דברי הימים ב', פרק י"ד, פסוק ח'
>

וגם במסכת אבות:

>
> ...אָמַר לִי, רַבִּי רְצוֹנְךָ שֶׁתָּדוּר עִמָּנוּ בִּמְקוֹמֵנוּ וַאֲנִי אֶתֵּן לְךָ אֶלֶף אֲלָפִים דִּנְרֵי זָהָב וַאֲבָנִים טוֹבוֹת וּמַרְגָּלִיּוֹת, אָמַרְתִּי לוֹ אִם אַתָּה נוֹתֵן לִי כָּל כֶּסֶף וְזָהָב וַאֲבָנִים טוֹבוֹת וּמַרְגָּלִיּוֹת שֶׁבָּעוֹלָם, אֵינִי דָר אֶלָּא בִּמְקוֹם תּוֹרָה
>
>
>
> — משנה, מסכת אבות, פרק ו', משנה ט'
>

כך גם בביטוי "להבדיל באלף אלפי הבדלות".

המספר מיליון משמש לעיתים בשפה העברית כמטפורה למספר גדול מאוד, למשל: "נס הוא אירוע שקורה אחת למיליון שנה".

מהמספר "מיליון" נגזר הכינוי "מיליונר", לאדם עשיר מאוד (כזה שיש לו מעל למיליון יחידות מטבע בארצו).

נהוג להשתמש במספר מיליון להצגה "עגולה" של נתונים, כגון מספר תושביה של מדינה (בישראל כעשרת מיליון תושבים) או היקף פעילתו של גוף עסקי (לחברה מחזור של 180 מיליון שקל).

## ראו גם

* שמות מספרים

|  |
| --- |
| **מספרים טבעיים** |
| 0 | 1 | 2 | 3 | 4 | 5 | 6 | 7 | 8 | 9 |
| 10 | 11 | 12 | 13 | 14 | 15 | 16 | 17 | 18 | 19 |
| 20 | 21 | 22 | 23 | 24 | 25 | 26 | 27 | 28 | 29 |
| 30 | 31 | 32 | 33 | 34 | 35 | 36 | 37 | 38 | 39 |
| 40 | 41 | 42 | 43 | 44 | 45 | 46 | 47 | 48 | 49 |
| 50 | 51 | 52 | 53 | 54 | 55 |
|

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 60 | 70 | 80 | 90 | 99 | 100 | 200 | 300 | 400 | 500 |

|  |  |  |  |  |  |
| --- | --- | --- | --- | --- | --- |
| 1,000 | 2,000 | 10,000 | 100,000 | 600,000 | 1,000,000 |

 |
| **אחרים** |
| שמות מספרים | ...0.999 | 666 | 1089 | 1729 | קבוע קפרקר | גוגול | גוגולפלקס | מספר גרהאם |

## קישורים חיצוניים

 מדיה וקבצים בנושא **מיליון** בוויקישיתוף
 ערך מילוני בנושא **מליון,**  בוויקימילון

* מיליון, באתר MathWorld (באנגלית)
# הכוהנת (קלף טארוט)

קלף "הכוהנת"**הכוהנת**, הוא קלף מספר 2 בארקנה הגדולה של קלפי הטארוט. בקלפי הטארוט של מרסיי עוטה הדמות שבקלף כתר אפיפיורי, והקלף נקרא "האפיפיורית", והיא קושרה לאגדה על "האפיפיורית יוהנה". כשנוצרה חפיסת קלפי הטארוט ריידר-ווייט , שונה הכתר האפיפיורי לכתר הדומה לזה שעוטה דמותה של חתחור, הדמות שבקלף צוירה יושבת בין העמודים יכין ובועז, ושמה שונה ל"הכוהנת". בחבילות שווצריות מוחלפת הכוהנת באלה "יונו" והכוהן מוחלף באל "יופיטר".

ארתור אדוארד וייט, שהיה שותף ביצירת חפיסת הריידר ווייט, גרס כי הקלף נקשר לעשתרת. בחבילת "השחר המוזהב" הכוהנת עומדת מעל המים, עוטה הינומה עם סהרון עליו ואוחזת בגביע המלא בדעת.

## משמעות הקלף

הכוהנת מייצגת את האם הרוחנית, המכשפה, האוראקל. דמות רוחנית ומאגית, שומרת הסודות, בעלת יכולות מיסטיות חזקות מאוד ויכולת הסתרה ושמירת חשאיות וידע עמוק. העמודים בשחור ולבן מסמלים דואליות. הקלף מדבר על סגירות, סודות והסתרה או על עולם המיסטיקה והרוחניות. בהיבט רומנטי יכול לסמל זוגיות שנשמרים בה סודות. הקלף מציע לאדם להתחבר אל התת-מודע והאינטואיציה, להיפתח ולשתף את רגשותיו, ולהימנע מלהיות סגור.

אולם, אדם שבוחר לפרוס קלפים ולהתייחס גם להיפוך הקלף, יכול להתייחס לקלף הכוהנת כאל מסר המדבר על אינטואיציה מודחקת, מניעים נסתרים, שטחיות, בלבול ואף דיסוננס קוגניטיבי.

יש הגורסים כי קלף הכוהנת מייצג אינטואיציה, עצמאות, קלף שמייצג את האמון העצמי. השער למסתורין לתת מודע לחיים וליקום. עוד נטען כי קלף הכוהנת מסמל תהליכי חניכה וגדילה, תהליך של גילוי עצמי שנועד לשרש מנשמתו של האדם דימוי עצמי שגוי, חוסר אהבה עצמית, וחוסר הערכה. אחרים מאמינים כי הקלף מסמל אינטואיציה, ידע מקודש, נשיות אלוהית, ואת הלא-מודע. כמו כן, אחרים גורסים כי הקלף מייצג בין היתר חושניות.

## קישורים חיצוניים

 מדיה וקבצים בנושא **הכוהנת** בוויקישיתוף
## הערות שוליים
# סטן (שירות הזרמת מדיה)

סטן
Stan Entertainment Pty Ltd|  |
|
סוג |
OTT הזרמת מדיה |
|
תקופת הפעילות |
4 בינואר 2014 כ-StreamCo Media – הווה |
|
בעלות |
Nine Digital |
|
שירותים עיקריים |
הזרמת מדיה |
|
שווי |
149.1 מיליון דולר אוסטרלי |
|
הרשמה |
נדרשת הרשמה חודשית כדי לגשת לתכנים |
|
www.stan.com.au |
|   |

**סטן** (באנגלית: **Stan** או **.Stan**) הוא שירות הזרמת מדיה אוסטרלי מסוג Over the Top. הוא הושק ב-26 בינואר 2015. החברה הוקמה כמיזם משותף (50:50) בין Nine Entertainment ל-Fairfax Media . באוגוסט 2014, השקיעה כל אחת מהחברות 50 מיליון דולר אוסטרלי ב-'**StreamCo**', ששינתה את שמה ל-**Stan Entertainment** בדצמבר 2014. Nine Entertainment רכשה ב-2018 את Fairfax Media, מה שהפך את Nine Entertainment לבעלים הבלעדיים של סטן, באמצעות חברת הבת שלה,Nine Digital .

סטן מציע טווח רחב של סרטים ותוכן טלוויזיוני, עם הפקות מקומיות וזרות -במיוחד מארצות הברית והממלכה המאוחדת. השירות כולל גם ספריה מתפתחת בה הפקות מקור של סרטים ותוכניות טלוויזיה.

ב-2020 היה השירות במקום שלישי ברשימת שירותי הזרמת המדיה באוסטרליה, עם יותר מ-2.3 מיליון מנויים, לאחר דיסני+ ונטפליקס. ביוני 2023 ניצב סטן במקום הרביעי בשוק הזרמת המדיה האוסטרלי עם 2.6 מיליון מנויים אחרי נטפליקס, אמזון פריים וידאו ודיסני+. השירות זמין באוסטרליה בלבד.

## תוכן

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה.
ההכרזה המשמעותית הראשונה של סטן הייתה זכויות בלעדיות לשידור של העונה הראשונה של הסדרה סמוך על סול, כמו גם זכויות השידור של שובר שורות. לחברה יש הסכם שיתוף תוכן עם סרטי סוני, ABC ועוד. בדצמבר 2018 סטן רכשה את זכויות השידור של סדרות וסרטי דיסני, עד להשקת שירות דיסני+ בסוף 2019. ב-2020 הגיעה סטן להסכמה עם NBCUniversal לרכישת זכויות השידור של sky Studios ושל שירות הזרמת המדיה האמריקני שלה Peacock.

## סטן ספורט

סטן ספורט
Stan Sport|  |
|
סוג |
OTT הזרמת מדיה |
|
בשיתוף עם |
Nine Entertainment |
|
תקופת הפעילות |
נובמבר 2020 – הווה (כ־5 שנים ו־7 חודשים) |
|
בעלות |
Nine Digital |
|
שירותים עיקריים |
הפצת שדורי ספורט טלוויזיוניים |
|
הרשמה |
נדרשת הרשמה חודשית לשירות כדי לגשת לתוכן |
|
www.stan.com.au |
|   |

בנובמבר 2020, החל לרכוש השירות זכויות שידור של אירועי ספורט בשיתוף עם Nine's Wide World of Sports . לצפייה בשידורי אירועי הספורט נדרשה הרשמה נוספת לשירות שנודע בשם **Stan Sport**. ב-2021 סטן רכשה את הזכויות לשידור משחקי רוגבי מרוגבי אוסטרליה לשלוש שנים ברשת Nine ובשירות סטן. סטן בשיתוף Nine רכשו גם את זכויות השידור של אליפות צרפת הפתוחה ושל אליפות וימבלדון בטניס. ביוני 2021 הודיעה סטן כי רכשה את הזכויות לשידור ליגת האלופות החל מאוגוסט של אותה השנה. עוד פרסמה בהודעה זו כי טורניר הטניס אליפות אוסטרליה הפתוחה ישודר גם הוא בשירות.

## קישורים חיצוניים

* אתר האינטרנט הרשמי של סטן (באנגלית)

* סטן, ברשת החברתית פייסבוק

* סטן, ברשת החברתית X (טוויטר)

* סטן, ברשת החברתית אינסטגרם

* סטן, ברשת החברתית טיקטוק

* סטן, ברשת החברתית LinkedIn

* סטן, סרטונים בערוץ היוטיוב

## הערות שוליים
# קוויבי

קוויבי
Quibi|  |
|
נתונים כלליים |
|
מייסדים |
ג'פרי קצנברג  |
|
תקופת הפעילות |
אוגוסט 2018 – 21 באוקטובר 2020 (כשנתיים וחודשיים)  |
|
מיקום המטה |
לוס אנג'לס  |
|
משרד ראשי | ארצות הברית לוס אנג'לס, קליפורניה, ארצות הברית |
|
מנכ"ל |
מג ויטמן  |
|   |
| quibi.com |
|   |

**קוויבי** (באנגלית: **Quibi**) היה שירות הזרמת מדיה אמריקאי, שמושבה בלוס אנג'לס, קליפורניה. קוויבי הוקמה באוגוסט 2018 על ידי ג'פרי קצנברג. השירות היה פעיל מאפריל עד אוקטובר 2020.

השירות פעל כספק שירותי הזרמת מדיה לטלפון חכם והתמקד בהפקת סדרות טלוויזיה שאורך כל פרק לא עולה על רבע שעה, אלא שתזמון השקת השירות, בזמן מגפת הקורונה, פגעה בו מאוד, כאשר מרבית אוכלוסיית העולם נאלצה להסתגר בבתים והשימוש במחשבים הביתיים עלה על חשבון השימוש בנייד ובכך ירדה כדאיות השימוש בקוויבי. לאור זאת, באוקטובר 2020 הוכרז על סגירת השירות.

## קישורים חיצוניים

* אתר האינטרנט הרשמי של קוויבי (באנגלית)

* קוויבי, ברשת החברתית פייסבוק
* קוויבי, ברשת החברתית X (טוויטר)
* קוויבי, ברשת החברתית אינסטגרם
* קוויבי, ברשת החברתית LinkedIn
* קוויבי, סרטונים בערוץ היוטיוב
* יוליה אלכסנדר, אחת-עשרה סיבות מדוע קוויבי התרסק ונשרף תוך פחות משנה, באתר theverge.com ‏ (באנגלית)

## הערות שוליים

 ערך זה הוא קצרמר בנושא טלוויזיה. אתם מוזמנים לתרום לוויקיפדיה ו**להרחיב אותו**.
# סאטיאגרהא

מהטמה גנדי מוביל את צעדת המלח, 1930. דוגמה לשימוש בסאטיאגרהא במאבק בלתי אלים
**סאטיאגרהא** (בסנסקריט: **सत्याग्रह**, תרגום: "כוח האמת" או "לדבוק באמת") הוא עיקרון פילוסופי ופרקטיקה של התנגדות לא אלימה, שפותחה על ידי מוהנדס קרמצ'נד גנדי בהשפעת כתביו של לב טולסטוי ובבסיסה התנגדות לרוע ולדיכוי על ידי התנגדות בלתי אלימה המבוססת על האהימסה. גנדי פיתח את הסאטיאגרהא במהלך מאבקיו המוקדמים באימפריה הבריטית בדרום אפריקה ולאחר מכן גם במאבק על עצמאותה של הודו.

מאחורי גישה זו טמונים שני רעיונות:

1. התנגדות אלימה היא כניעה לרוע. אלימות, גם אם היא כלי במאבק צודק, הופכת אותו למאבק שאינו מוצדק מוסרית.
2. לצד השני במאבק יש ערכים מוסריים תואמים, התנהגות מוסרית תשפיע על הצד השני והוא יכיר בנכונות המאבק.

כך, לדוגמה, אם אדם כמו גנדי פותח בשביתת רעב - זהו איום שהוא ירעיב עצמו למוות, אלא אם יתמלאו תנאים מסוימים. כדי שהשביתה תהיה אפקטיבית, הצד השני צריך להיות מאוים מוסרית על ידי מעשה זה.
## פירוש המונח

"סאטיא" היא מילה בסנסקריט שפירושה "אמת"; השורש "גרהא" פירושו "להחזיק" או "לאחוז". צירוף שתי המילים יכול להיות מובן כ"היאחזות או דבקות באמת". המונח הפך פופולרי בזמן פעילותה של התנועה לעצמאות הודו, והיא נמצאת בשימוש בשפות הודיות רבות, כולל בהינדי.

גנדי תיאר את המונח בדרך הבאה:

>
> פירושה השורשי הוא להיאחז באמת, ומכאן כוח-אמת. קראתי לה גם כוח-האהבה או כוח-הנפש. ביישום של סאטיאגרהא, גיליתי בשלבים המוקדמים שהמרדף אחר האמת לא מאפשר הפעלה של אלימות כלפי היריב, אלא שיש לגמול אותו מטעותו באמצעות סבלנות וסימפטיה. שכן מה שנראה כאמת לאחד עשוי להראות שגוי לאחר. וסבלנות פירושה סבל-עצמי. כך שפירוש הדוקטרינה הוא צידוק או הוכחת האמת, לא באמצעות גרימת סבל ליריב, אלא לעצמך.
>
>
>
> — "הצהרה לוועדת החקירה למהומות", 5 בינואר 1920.
>

## כללים לקמפיינים של סאטיאגרהא

גנדי הציע סדרה של כללים ליישום כדי להשתמש בסאטיאגרהא במסע התנגדות לא אלים. קיימות גרסאות מעט שונות לכללים אלה Mahatma Gandhi’s Rules For Satyagraha, Lokvani

* ללא כעס.
* לסבול את הכעס של היריב.
* לעולם אל תגיב על תקיפות או עונשים, אך אל תיכנע, מחשש מעונש או תקיפה, לפקודה שניתנה בכעס.
* היכנע מרצון למעצר או החרמה של רכושך.
* אם אתה נאמן על רכוש, הגן על רכוש זה (ללא אלימות) מפני החרמה בחייך.
* אין לקלל או להשתמש במילים מגנות.
* אל תעליב את היריב.
* לא להצדיע ולא להעליב את סמל או דגל היריב שלך או מנהיגי היריב שלך.
* אם מישהו מנסה להעליב או לתקוף את היריב שלך, הגן על היריב שלך (ללא אלימות) בחייך.
* כאסיר, התנהג באדיבות וציית לתקנות הכלא (למעט כל מה שמנוגד לכבוד עצמי).
* כאסיר, אל תבקש יחס מועדף מיוחד.
* כאסיר, אל תצום בניסיון להשיג נוחות, אם קיפוחה לא כרוך בפגיעה כלשהי בכבודכם העצמי.
* צייתו בשמחה להוראות של מנהיגי פעולת אי-ציות האזרחי.

## השפעות מחוץ להודו

התאוריה של הסאטיאגרהא השפיעה על מרטין לותר קינג במהלך המאבקים שלו במסגרת התנועה לזכויות האזרח של ארצות הברית. הדלאי לאמה טנזין גיאטסו אימץ פילוסופיה זו במאבקו נגד השלטון הסיני בטיבט.

## ראו גם

* אי-אלימות
* אמפתיה
* התנועה לזכויות האזרח של ארצות הברית
* מחאה בלתי אלימה
* סולידריות (תנועה)
* סטיב ביקו
* תקשורת לא-אלימה

## קישורים חיצוניים

 מדיה וקבצים בנושא **סאטיאגרהא** בוויקישיתוף
* סאטיאגרהא, באתר אנציקלופדיה בריטניקה (באנגלית)

## הערות שוליים
# בני החירות

בני החירות
Sons of Liberty|  |
|  |
|
מדינה |
ארצות הברית  |
|
משרד ראשי |
בוסטון  |
|
תקופת הפעילות |
1765–1776 (כ־11 שנים)  |
|   |

דגלי הקבוצה – בתמונה העליונה דגלה הסדיר, שמורכב מתשעה פסים, לכבוד תשע המושבות שהתכנסו בקונגרס חוק הבולים
בתמונה התחתונה הדגל הימי של אוניות הסחר האמריקניות, שגם כן מזוהה עם הקבוצה
**בני החירות** (באנגלית: **Sons of Liberty**) היו קבוצה פטריוטית בשלוש עשרה המושבות האמריקניות בתקופה שקדמה למלחמת העצמאות של ארצות הברית. בעיני השלטון הבריטי, הייתה הקבוצה ארגון טרור מהפכני ורדיקלי. מטרת הקבוצה, שהייתה מורכבת בעיקר מצעירים נלהבים, הייתה לעצור את אכיפת חוק הבולים של 1765 בכל האמצעים האפשריים ("אין מיסוי ללא ייצוג"). משמעות הדבר למעשה הייתה נקיטת אלימות ואיומים לעיתים קרובות כנגד גורמים שונים בשלטון הבריטי ובתומכיו. אף ראשי המהפכה רבי ההשפעה, דוגמת בני הדודים השניים סמואל וג'ון אדמס, תמכו בפעילות הארגון.

הארגון נוסד בבוסטון (כיום במדינת מסצ'וסטס) ב-1765, ועד מהרה התפשט לרחבי כל המושבות האמריקניות. בחירת שם הקבוצה בא כתגובה לדבריו של צ'ארלס טאונסנד, שהגדיר את בני המושבות כ"ילדים שהושתלו בטיפולנו, הוזנו בפייסנותנו... והוגנו בזרועותנו" ולתגובתו של אייזיק בר, תומך עצמאות אמריקנית, שתיאר את האמריקאים כ"בני החירות הללו".

## קישורים חיצוניים

* בני החירות, באתר אנציקלופדיה בריטניקה (באנגלית)
# פאולי ליט

פאולי ליט
Paulie Litt|  |
|
לידה |
17 באפריל 1995 (בן 31) ניו ג'רזי, ארצות הברית  |
|
מדינה |
ארצות הברית  |
|
עיסוק |
שחקן |
| **פרופיל ב-IMDb** |
|   |

**פול ליטובסקי** (באנגלית: **Paul Litowsky**; נולד ב-17 באפריל 1995), הידוע בשם הבמה שלו **פאולי ליט** (**Paulie Litt**), הוא שחקן ומפיק אמריקאי לשעבר.

## קריירה

ליט גדל בפרייהולד בורו שבניו ג'רזי. הוא ערך את הופעת הבכורה שלו בטלוויזיה בפרק בסדרה "משמרת שלישית".

בשנת 2003 לוהק לתפקיד ג'סטין שנובסקי, בנו של הופ, בקומדיית המצבים "הופ ופיית'", אותו שיחק במשך כל שלוש העונות. באותה התקופה, השחקן המפורסם רג'יס פילבין תיאר אותו כ"ילד בן ארבעים שנתפס בגופו של בן חמש". באותה השנה, השתתף גם בקומדיית המצבים "קוסמים מווייברלי פלייס" של דיסני.

בשנת 2006 היה מועמד לפרס שחקן המשנה הטוב ביותר בסדרת קומדיה בטקס פרסי האמן הצעיר ה-27 על הופעתו ב"הופ ופיית'", אך לא זכה. שותפיו, מייגן פוקס ומייזי קרות'ירד היו גם מועמדות לגרסה הנשית של הפרס ב-2005 וב-2006.

בשנת 2004 ערך את הופעת הבכורה שלו בקולנוע בסרט הקומדיה של קווין סמית' "ג'רזי גירל". ב-2008 גילם נהג מרוצים בסרט "ספיד רייסר". באותה השנה, הופיע גם בסרט "ספק".

הוא הופיע בלמעלה מ-26 פרסומות. בתחילת הקריירה שלו, הופיע בפרסומות לאוראו. בנוסף, השתתף בפרסומות הטלוויזיה "Get a Mac" של אפל.

הסרט הראשון שהפיק היה הסרט הקצר "היום שבו הרגתי סוף סוף את עצמי כמפיק שותף". ב-2016 הפיק את הסרט העלילתי "ספר האהבה", בכיכובו של ג'ייסון סודייקיס.

לאחר שעזב את תעשיית הבידור, הוא הקים חברה לייצור חוטים בשם Harvest Produce Retail.

## פילמוגרפיה

### טלוויזיה

| שנה | שם | תפקיד |
| --- | --- | --- |
| 2002 | "שעון שלישי" | ילד 1 |
| 2003–2006 | "תקווה ואמונה" | ג'סטין שנובסקי |
| 2004 | "לילה מאוחר עם קונאן אובריאן" | עצמו |
| 2008 | "גר עם רג'יס וקלי" | עצמו |
| 2008 | "תאריכי טורבו" |  |
| 2007–2010 | "הקוסמים מווייברלי פלייס" | פרנקי/ג'ואי |
| 2009, 2015 | "הליגה" | מאט פרידמן "האורקל" |

### קולנוע

| שנה | שם | תפקיד |
| --- | --- | --- |
| 2004 | "נערת ג'רזי" | בריאן |
| 2004 | "שמש נצחית של המוח ללא רבב" | בריון צעיר |
| 2008 | "ספיד רייסר" | נהג מרוצים |
| 2008 | "ספק" | טומי קונרוי |
| 2013 | "המציל" | מסוקה |
| 2013 | "היום שבו החלטתי לבסוף להתאבד" | מרטי |
| 2016 | "הנה בא ראסטי" | מכללה |
| 2017 | "סקס מובטח" | מרדף |

## קישורים חיצוניים

 מדיה וקבצים בנושא **פאולי ליט** בוויקישיתוף

* פאולי ליט, במסד הנתונים הקולנועיים IMDb (באנגלית)

## הערות שוליים
# תצפיות הכטב"מים הבלתי מזוהים בצפון-מזרח ארצות הברית (2024)

"כטב"מים" מסתוריים שצולמו בניו ג'רזי ב-8 בדצמבר 2024
**תצפיות הכטב"מים הבלתי מזוהים בצפון-מזרח ארצות הברית** החלו באמצע נובמבר 2024, כאשר החלו להתקבל דיווחים רבים על כטב"מים גדולים בלתי מזוהים במספר מחוזות בניו ג'רזי. בהמשך החלו להתקבל גם דיווחים רבים על תצפיות של כטב"מים בלתי מזוהים בניו יורק, בפנסילבניה ובמדינות סמוכות אחרות. התצפיות הרבות עוררו עניין רב וכמו גם חששות רבים בקרב תושבי אזור צפון-מזרח ארצות הברית.

התצפיות התרחשו בעיקר בשעות הלילה, ולעיתים רבות נצפו קבוצות של כטב"מים אשר תוארו כגדולים. העובדה שרבים מאותם הכטבמ"ים נצפו בקרבת אזורי מגורים ותשתיות חיוניות עוררה חששות בקרב תושבים רבים לגבי איומים פוטנציאליים לביטחון הציבור. בעוד שחלק מאותן התצפיות זוהו בהמשך ככלי טיס מאוישים או בלתי מאוישים חוקיים, מספר לא מבוטל של כטב"מים נותרו בלתי מוסברים, והדבר הוביל לספקולציות שונות.

בתגובה למספר ההולך וגדל של הדיווחים ה-FBI, המחלקה לביטחון המולדת וסוכנויות אכיפת החוק של מדינות שונות החלו לחקור את התצפיות השונות. משרד ההגנה האמריקני אישר בהמשך שפעילות של כטב"מים התקיימה גם במרחב האווירי אשר מעל לבסיסים צבאיים אמריקנים שונים. משרד ההגנה האמריקני הודה גם שהם אינם יודעים עדיין מי אחראי להפעלה של אותם הכטב"מים ומה מטרתם. המחלקה לביטחון המולדת הודתה בהמשך שחלק ניכר מהתצפיות היו של כטב"מים אמיתיים, ותצפיות אחרות היו של מטוסים או כוכבים שזוהו בטעות ככטב"מים. הפעילות המתמשכת של הכטב"מים גרמה בהמשך לשיבוש הפעילות בשדות תעופה אזרחיים ובשדות תעופה צבאיים שונים.

ב-16 בדצמבר 2024 הנשיא הנבחר דונלד טראמפ התייחס לתופעה בראיון לתקשורת בו הוא ציין שצבא ארצות הברית יודע בדיוק מי אחראי לאותם הכטב"מים אך בחר להסתיר את המידע הזה מהציבור "מסיבה כלשהי". בנוסף, הוא דחה את הרעיון שהכטב"מים הופעלו על ידי גורמים זרים עוינים, ובמקום זאת רמז ש"משהו מוזר" עשוי לעמוד מאחורי התופעה.

## קישורים חיצוניים

 מדיה וקבצים בנושא **תצפיות הכטב"מים הבלתי מזוהים בצפון-מזרח ארצות הברית** בוויקישיתוף
* ג'וד טרגין, ‏זה ציפור? תעלומת הרחפנים המסתוריים שמטרידה את ניו ג'רזי, באתר מעריב אונליין, 17 בדצמבר 2024
* נתן גוטמן , ציפור, מטוס או רחפן על סטרואידים? תעלומת הרחפנים המסתוריים בשמי ניו ג'רזי, באתר כאן – תאגיד השידור הישראלי, 15 בדצמבר 2024
* יואב שוסטר‏, טראמפ על תופעת הרחפנים המסתוריים: "ספרו לציבור את האמת או שתיירטו אותם", באתר וואלה, 15 בדצמבר 2024

## הערות שוליים

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"תצפיות הכטב"מים הבלתי מזוהים בצפון-מזרח ארצות הברית (2024)"**.
# אינדיגו (חברת תעופה)

אינדיגו
IndiGo|  |
| איירבוס A320-200 של החברה |
| איירבוס A320-200 של החברה |
|
נתונים כלליים |
|
בורסה |
הבורסה הלאומית ההודית לניירות ערך (INDIGO)  |
|
מייסדים | Rahul Bhatia, Rakesh Gangwal  |
|
תקופת הפעילות |
2006–הווה (כ־20 שנה) |
|
מדינה |
הודו  |
|
מיקום המטה | הודו גורגאון, הודו |
|
נתוני חברת תעופה |
|

| יאט"א **6E** | ICAO **IGO** | אות קריאה **IFLY** |
| --- | --- | --- |

 |
|

|  |  |
| --- | --- |
|
בסיס פעולה מרכזי |
ניו דלהי, בנגלורו, בומביי |
|
בסיס פעולה משני |
אחמדאבאד, פונה, היידראבאד, צ'ניי |
|
מועדון הנוסע המתמיד |
IndiGo Corporate Program |
|
צי מטוסים |
205 + 413 בהזמנה |
|
מספר יעדים |
59 |

 |
|   |
|
 |
|   |

איירבוס A320neo של החברה
**אינדיגו** (באנגלית **IndiGo**) היא חברה לטיסות חסך פרטית הודית הממוקמת בגורגאון, ובסיסה הראשי נמצא בנמל התעופה הבינלאומי אינדירה גנדי שבעיר ניו דלהי.

החברה החלה בפעילותה באוגוסט 2006 וכעת היא החברה ההודית המובילה בתעשיית חברות התעופה, וזאת בזכות מודל של תפעול חסכוני ומחירים נמוכים. בנוסף, היא חברת התעופה הגדולה ביותר במונחי נתח שוק, נכון לאוגוסט 2012.

נכון למרץ 2012, אינדיגו היא חברת התעופה הרווחית העיקרית בהודו. אדיטיה ג'וש (Aditya Ghosh), עורך דין בעברו, הוא נשיא החברה מאז 2008, ומייחסים לו את ההצלחה של הגדלת החברה. ב-2015 הפכה לחברה ציבורית.

## צי המטוסים

צי המטוסים של החברה נכון לינואר 2019:

| כלי טיס | בצי | בהזמנה | נוסעים | הערות |
| --- | --- | --- | --- | --- |
| Y | סה"כ |
| איירבוס A320-200 | 132 | — | 180 | 180 |  |
| איירבוס A320neo | 58 | 228 | 180 | 180 |  |
| 186 | 186 |
| איירבוס A321neo | 1 | 149 | 222 | 222 |  |
| ATR 72-600 | 14 | 36 | 74 | 74 |  |
| סה"כ | 205 | 413 |  |

## קישורים חיצוניים

 מדיה וקבצים בנושא **אינדיגו** בוויקישיתוף

* אתר האינטרנט הרשמי של אינדיגו (באנגלית)

* אינדיגו, ברשת החברתית פייסבוק
* אינדיגו, ברשת החברתית X (טוויטר)
* אינדיגו, ברשת החברתית אינסטגרם

## הערות שוליים
# נוסטלגיה

מחול הילדוּת
**נוסטלגיה** הוא מונח שמשמעותו געגועים והתרפקות על העבר, על פי רוב תוך אידיאליזציה שלו.

## מאפייני נוסטלגיה

ילדים משחקים במשחקים נוסטלגיים
אישה אירית טווה באמצעות כישור, תמונת פוטוכרום, בין 1890 ל-1900. זוהי תמונה מבוימת המשלבת יסוד של נוסטלגיה, מאחר שבעת צילום התמונה, חלפה כמחצית המאה מאז היה הכישור בשימוש יומיומי.
את המושג **נוסטלגיה** טבע בשנת 1688 יוהנס הופר, רופא שווייצרי, לתיאור תופעה אצל חיילים שווייצרים שנשלחו אל שדה הקרב רחוק מביתם. המונח הורכב משתי מילים יווניות: נוסטוס (νόστος), שמשמעותה שיבה הביתה, בעיקר ביצירות ההומריות, ואלגוס (ἄλγος), שפירושה כאב. הופר הגדיר נוסטלגיה כמחלה המתאפיינת בתשוקתו של אדם לחזור למולדתו. במרוצת המאה ה-19 השתנתה משמעות המושג, וכיום אין מתייחסים עוד לנוסטלגיה כאל מחלה. מתקנים חברתיים שונים ביקרו את הנוסטלגיה כמנוגדת להיסטוריה, כריאקציונית וכאסקפיסטית. אחרים ראו בה תופעה חיובית, המאפשרת דיאלוג בין העבר להווה.

על פי רוב קשורה הנוסטלגיה לזיכרונות ילדות. כאשר אדם בוגר מבקר במחוזות ילדותו, הוא נזכר בעברו. התחושות המלוות זיכרונות אלה עשויות להיות נעימות ולעורר געגוע. חוויית הנוסטלגיה מרמזת כאילו השתבש עניין יסודי כלשהו מאז תקופת הילדות וכי יש צורך לחזור ולהתחיל הכול מחדש. נוסטלגיה (לטינית) פירושה - הבט לאחור בכאב. על כך כתב הסופר דייוויד סלע בספרו "בשבוע הבא - אמריקה": "...מאז עברו שנים רבות. מקצתן טובות, מקצתן פחות, אך תמיד הסיעו אותי מחשבותיי אל נוף ילדותי, כנווט הטועה בדרך וחוזר למקום האחרון שבו היה הכול ברור, ידוע ומסומן..." מנגנוני הזיכרון ההפכפכים מסננים את הזיכרונות הבלתי נעימים, מצרפים זיכרונות חיוביים זה לזה, מתבלים בקורט גוזמה ומשאלות לב, ויוצרים תודעת עבר נוכחת המגינה מפני אימי ההווה.

לנוסטלגיה גם היבט תרבותי. אופנות רטרו מכתיבות חזרה לסגנונות העבר. אפשר לאתר זאת בתחומים שונים, החל בעיצוב המוצר ואופנה ועד סגנונות מוזיקה וספרות. טיפוח העבר מתבטא גם בחזרה אל השורשים המשפחתיים באמצעות טיולים, כתיבה ובניית עץ יוחסין, כמו גם חיטוט בארכיונים. הנוסטלגיה ואופנות הרטרו הן אבן שואבת עבור צעירים החותרים לייחד עצמם מסביבתם או המתגעגעים לדבר מה שמעולם לא חוו, אלא רק שמעו על אודותיו מהוריהם ומבני משפחתם המורחבת. העבר הערטילאי הופך בעקבות מעורבותם הרגשית לישות חיה ואהובה.

הסופר עלי מוהר עשה שימוש רב בנוסטלגיה. בטורו "מהנעשה בעירנו" הרבה לעסוק בעיר תל אביב וגייס לצורך טיעוניו את זיכרונותיו מן העיר בתקופות מוקדמות יותר (בשנות ה-50 וה-60 של המאה ה-20) ואת המשורר האהוב עליו, נתן אלתרמן. הוא התרפק על העבר מתוך גישה של עצב נוסטלגי, שהיה מהול בהומור רך וסרקסטי. דוגמה ירושלמית לכתיבה נוסטלגית הוא ספרו של העיתונאי חיים ברעם "אדום צהוב שחור", שבו הוא מספר על ילדותו בירושלים של שנות ה-50, על החיים ברחוב המלך ג'ורג' ועל האהבה הגדולה שלו לקבוצת הכדורגל הפועל ירושלים.

## ראו גם

* פרזנטיזם

## קישורים חיצוניים

* דוד גורביץ' ודן ערב, הערך "נוסטלגיה", באתר אנציקלופדיה של הרעיונות
* גלי וינרב, ‏נוסטלגיה, למען העתיד: יתרונותיה של ההתרפקות על העבר, באתר גלובס, 2 במרץ 2018
* נוסטלגיה, דף שער בספרייה הלאומית
* אתר נוסטלגייה אונליין על נוסטלגיה ישראלית.

## הערות שוליים
# שרי שריניבאסן

שרי שריניבאסן
Sri Srinivasan|  |
|
לידה |
23 בפברואר 1967 (בן 59) צ'אנדיגאר, הודו  |
|
מדינה | ארצות הברית ארצות הברית |
|
מקום מגורים |
מחוז ארלינגטון  |
|
כינוי | Sri  |
|
השכלה | * בית הספר למשפטים של אוניברסיטת סטנפורד
* תיכון לורנס
* בית הספר לעסקים של אוניברסיטת סטנפורד
 |
|
השקפה דתית |
הינדואיזם  |
|
מספר ילדים |
2  |
|

שופט בית המשפט לערעורים בוושינגטון הבירה|
24 במאי 2013 – מכהן (13 שנים) |
|
→ Arthur Raymond Randolph |

 |
|   |

**שרי שריניבסאן** (באנגלית: **Sri Srinivasan**;‏ נולד ב-23 בפברואר 1967) הוא נשיא בית המשפט הפדרלי לערעורים במחוז קולומביה מאז שנת 2020. מכהן כשופט פדרלי אמריקאי בבית משפט זה מאז שנת 2013.

לפני שמונה לשופט בבית המשפט כיהן שריניביסאן כסגן פרקליט המדינה של ארצות הברית, שהוא התפקיד הרביעי בחשיבותו במחלקת המשפטים של ארצות הברית. בתפקידו זה הופיע מול בית המשפט העליון של ארצות הברית ב-25 תיקים. בנוסף, עבד כמרצה בבית הספר למשפטים באוניברסיטת הרווארד.

שריניבשאן נולד בצ'אנדיגאר, הודו. משפחתו היגרה בשנות השישים לקנזס.

## קישורים חיצוניים

 מדיה וקבצים בנושא **שרי שריניבאסן** בוויקישיתוף
* ביוגרפיה, Federal Judaical Center

 ערך זה הוא קצרמר בנושא אישים. אתם מוזמנים לתרום לוויקיפדיה ו**להרחיב אותו**.